Marto de 2013

Jen listo de okazaĵoj en marto 2013.


 25px|border Okazis grandaj manifestacioj en Portugalio kontraŭ la daŭra publika rigoreco kiun postulis la Trojko (IMF, EU, & ECB) kiel kondiĉo de bail-out (monoŝovelo) je € 78 mld en 2011.

 25px|border Antiŝijaisma bombatako mortigis 48 homojn kaj vundis pli ol 200 en Karaĉio, Pakistano.
 25px|border Historia jeso al la Svisa popoliniciativo kontraŭ misuzaj bonifikoj: la svisa popolo per pli ol du trionoj da jesaj voĉoj akceptis la popoliniciativon de Thomas Minder kontraŭ la gigantaj salajroj de mastrumantoj de publikaj akcisocietoj.

 25px|border 70-jara franca reĝisoro, dramaturgo kaj teatro-aktoro Jérôme Savary definitive forlasis la scenejon.
 25px|border Ĉeĥaj senatanoj voĉdonis 38:30 akuzi jure la eksiĝontan prezidenton Václav Klaus de alta perfido pro lia novjara amnestio.
 25px|border Uhuru Kenyatta venkis la prezidantajn balotojn en Kenjo.

 25px|border La Prezidento de Venezuelo, Hugo Chávez, mortis pro kancero post nur ok semajnoj de tria sesjara prezidenta periodo. 

 25px|border La opozicia partio en Birmo, la Nacia Ligo por Demokratio, okazigis sian unuan kongreson.
 25px|border La ĉefministro difinita Ali Larayedh formas novan koalician registaron en Tunizio.
 25px|border Miloš Zeman fariĝis la tria prezidento de Ĉeĥio.

 25px|border Post longdaŭra voĉdonnombrado, Uhuru Kenyatta gajnis 50,03 % el la balotoj en la Kenja prezidenta elektado. En julio li frontos proceson ĉe la Internacia Puna Kortumo pro akuzo de krimoj kontraŭ la homeco.

 25px|border Finiĝas malta balotado: Joseph Muscat de la dekkvinjare opozicia Partit Laburista venkis kontraŭ Lawrence Gonzi.

 25px|border La parlamento de Hungario konsentas ŝanĝojn al la Konstitucio de 2012, kiujn kritikas la Eŭropa Unio pri favorismo al la reganta partio.
 25px|border Referendumo pri la daŭrigota briteco de la Insuloj Falklandoj rezultigis 1513 jesojn, 3 neojn, kaj unu fuŝbaloton.

 25px|border La argentinano Jorge Mario Bergoglio fariĝis la nova papo kaj elektis la nomon Francisko.

 25px|border Xi Jinping estis elektita la nova Prezidanto de la Ĉina Popola Respubliko.

 25px|border La novaĵo ke la Eŭropa monoŝovelo al Kipro de 10 mld € postulus imposton de 6,75 %, rekte prenotan ĉi-marde el ĉiuj kontoj (aŭ 9,9 % el kontoj kun pli ol 105 €), kaŭzis malplenigon de bankaŭtomatoj tra la lando.

 25px|border Per referendumo, la popolo de Zimbabvo aprobis novan Konstitucion.
 25px|border La kipra parlamento malakceptis la proponatan imposton.

 25px|border Mortis Zillur Rahman, la prezidento de Bangladeŝo.
 25px|border Alenka Bratušek fariĝis la nova ĉefministro de Slovenio.

 25px|border En Stokholmo forpasis 94-jaraĝa Kuba pianisto kaj komponisto Bebo Valdés, pioniro de Afro-kuba ĵazo.

 25px|border La Estraro de UEA decidis, ke la 100-a UK okazos en Lille, Francio.
 25px|border Okazis granda manifestacio kontraŭ samseksa edzeco en Parizo, Francio.

 25px|border La Eŭropa Unio forigis sankciojn pri la plejparto de Zimbabvaj funkciuloj.

 25px|border 25px|border Ĉinio kaj Brazilo subskribis interkonsenton pri valuta interŝanĝo de ¥ 190 mld aŭ R$ 60 mld.

 25px|border 83 ministoj mortis matene post terŝoviĝo en Maizhokunggar, Tibeto, kaj 28 ministoj mortis nokte pro gas-eksplodo en Bajŝan, Ĝilinio.

 25px|border Nekompleta 12-etaĝa konstruaĵo disfalis en kvartalo Kariakoo de Daresalamo, Tanzanio; almenaŭ 34 homoj mortis.

Kategorio:Marto laŭ jaroj
 03